Dragi šestaši,

Nastavljamo s učenjem. Obradit ćemo nastavnu jedinicu: Uspoređivanje cijelih brojeva. Prvo prepišite 1. PRIMJER u bilježnicu, a iza njega riješite priložene zadatke, zatim prepišite 2. PRIMJER u bilježnicu te iza njega riješite priložene zadatke. Gradivo se nalazi u udžbeniku -2.dio (str. 24., 25., 26. i 27.). Riješite to do četvrtka 2. 4. 2020. Ako možete pogledajte video YouTube-u od Antonije Horvatek na <https://www.youtube.com/watch?v=wTsCOEAEHmw> (kopirajte ovaj link i umetnite u tražilicu).

Sljedeći put ćemo obraditi još jedan primjer i ponavljati pa ćete onda opet slati zadaće.

Marljivo učite i pišite zadaće ☺. Sretno s učenjem!

Čuvajte svoje zdravlje.

Ivana Matić

**4. Uspoređivanje cijelih brojeva**

Usporediti dva cijela broja znači odrediti koji je od njih manji, odnosno veći ili utvrditi da su jednaki.

Prisjetimo se znakova uspoređivanja:

Znak „<“ čitamo: manji od

Znak „> „čitamo: veći od

Znak „=“ čitamo: jednak

1. **PRIMJER:**Petar je svaki dan u tjednu mjerio temperaturu zraka.

Izmjerio je:

|  |  |  |  |  |  |  |  |
| --- | --- | --- | --- | --- | --- | --- | --- |
| Dan | Ponedjeljak | Utorak | Srijeda | Četvrtak | Petak | Subota | Nedjelja |
| Temperatura | 3°C | -4°C | -3°C | 2°C | 0°C | 1°C | -5°C |

1. Je li bilo toplije u ponedjeljak ili u subotu?
2. Je li bilo hladnije u utorak ili četvrtak?
3. Je li bilo hladnije u nedjelju ili srijedu?

**d)** Poredajte po veličini temperature počevši od najniže prema najvišoj.

**e)** Koji je dan bila najviša,a koji najniža temperatura.

**Rješenje:**

1. Temperatura je u ponedjeljak i subotu bila iznad nule te je jasno da je u ponedjeljak viša temperatura nego u subotu. Možemo pisati 3°C >1°C ili bez mjernih jedinica 3>1. Ako prikažemo brojeve 3 i 1 na brojevnom pravcu vidimo da je 1 lijevo od 3, a to znači da je 1 manji od 3.

**O E**

**-5 -4 -3 -2 -1 0 1 2 3 4 5** ***p***

ponedjeljak

subota

Toplije je bilo u ponedjeljak.

**Od dvaju pozitivnih cijelih brojeva manji je onaj koji ima manju apsolutnu vrijednost tj. manju udaljenost od nule.**

1. Temperatura je u utorak bila ispod nule, a u četvrtak iznad nule pa je jasno da je u utorak niža temperatura nego u četvrtak. Možemo pisati -4°C < 2°C ili bez mjernih jedinica -4 < 2. Ako prikažemo brojeve -4 i 2 na brojevnom pravcu vidimo da je -4 lijevo od 2, a to znači da je -4 manji od 2.

**O E**

**-5 -4 -3 -2 -1 0 1 2 3 4 5** ***p***

četvrtak

utorak

Hladnije je bilo u utorak.

**Svaki pozitivni cijeli broj veći je od nule i bilo kojeg negativnog cijelog broja.**

1. Temperatura je i u nedjelju i u srijedu bila ispod nule. Ako prikažemo brojeve -5 i -3 na brojevnom pravcu vidimo da je -5 lijevo od -3, a to znači da je -5 manji od -3. Možemo pisati -5°C < -3°C ili bez mjernih jedinica -5 < -3.

**O E**

**-5 -4 -3 -2 -1 0 1 2 3 4 5** ***p***

srijeda

nedjelja

Hladnije je bilo u nedjelju.

**Od dvaju negativnih cijelih brojeva manji je onaj koji ima veću apsolutnu vrijednost tj. veću udaljenost od nule.**

1. Prikažemo brojeve 3, -4,-3, 2, 0, 1 i -5 koji predstavljaju temperaturu zraka na brojevnom pravcu te ih tada možemo poredati po veličini.

**O E**

**-5 -4 -3 -2 -1 0 1 2 3 4 5** ***p***

Možemo pisati: -5°C < -4°C < -3°C < 0°C < 1°C < 2°C < 3°C.

**Svaki negativni cijeli broj manji je od nule.**

**Svaki pozitivni cijeli broj veći je od nule.**

1. Najviša temperatura od 3°C bila je u ponedjeljak,a najniža od -5°C u nedjelju.
2. **Zadatak:** Marko je svaki dan u tjednu mjerio temperaturu zraka.

Izmjerio je:

|  |  |  |  |  |  |  |  |
| --- | --- | --- | --- | --- | --- | --- | --- |
| Dan | Ponedjeljak | Utorak | Srijeda | Četvrtak | Petak | Subota | Nedjelja |
| Temperatura | -3°C | 0°C | 2°C | -7°C | 4°C | -5°C | 1°C |

Odgovorite na pitanja navodeći temperature i stavljajući odgovarajući znak uspoređivanja < ili >.

1. Je li bilo toplije u srijedu ili nedjelju?
2. Je li bilo hladnije u četvrtak ili petak?
3. Je li bilo hladnije u ponedjeljak ili subotu?
4. Poredajte po veličini temperature počevši od najniže prema najvišoj?
5. Koji je dan bila najviša,a koji najniža temperatura?
6. **PRIMJER:**Usporedite cijele brojeve tako da između njih stavite znak <, > ili =.
7. -7 i -10 **b)** -16 i 8 **c**) -9 i -9 **d)** 0 i -12 **e)** 23 i 45 **f)** 15 i 0

**Rješenje:**

1. -7 > -10 **b)** -16 < 8 **c**) -9 = -9 **d)** 0 > -12 **e)** 23 < 45 **f)** 15 > 0

**2. Zadatak** - 86. zadatak – udžbenik str.25.

**3. Zadatak** - 87. zadatak – udžbenik str. 25.

**4.** **Zadatak** – 88. zadatak – udžbenik str. 25.

**5.** **Zadatak** – 102. zadatak – udžbenik str. 27.